Byggeriet løb fra starten ind i problemer, da forurening i jorden og gamle funderingsrester fra det tidligere kraftværk Nordkraft var værre end først vurderet. Fonden er sammen med entreprenørerne hen over sommeren nået til enighed om en ny samlet tidsplan. Den nye tidsplan betyder, at byggeriet ikke som oprindeligt planlagt kan afsluttes ved årsskiftet 2012/2013 men først hen på foråret 2013. Byggeriet bliver dermed først klar til ibrugtagning inden sommerferien 2013. /ritzau/

Opsummering:
Færdiggørelsen af Musikkens Hus i Nordjylland bliver forsinket med yderligere fire-fem måneder. Det har Fonden bag byggeriet netop meddelt de fremtidige brugere af det nye kulturhus på Aalborgs havnefront.